'बाचा का ड्राइवर 6 करोड़ लेकर भागा था'  
पूर्व दूरसंचार मंत्री ए राजा के सहयोगी सादिक बाचा का ड्राइवर पिछले साल अगस्त में 6 करोड़ रुपये लेकर भाग गया था जो उनकी कार में रखे थे।
पूर्व दूरसंचार मंत्री ए राजा के सहयोगी सादिक बाचा का ड्राइवर पिछले साल अगस्त में 6 करोड़ रुपये लेकर भाग गया था जो उनकी कार में रखे थे। यह जानकारी बाचा की पत्नी रेहा बानो ने पुलिस को दी है। बाचा की मौत की जांच कर रही पुलिस तमाम लोगों से पूछताछ कर रही है। इसी सिलसिले में बाचा की पत्नी से भी पूछताछ की गई।   पुलिस सूत्रों के मुताबिक बाचा की पत्नी ने बताया कि ड्राइवर के भागने के बाद बाचा काफ़ी गुस्से में थे लेकिन उन्होंने पुलिस में रिपोर्ट दर्ज नहीं कराने का फ़ैसला किया। इस बीच बाचा के कॉल रिकॉड्स की जांच कर रहे पुलिस अधिकारी ने बताया है कि बाचा ने अपनी मौत से एक दिन पहले 15 मार्च को अपने करीबी दोस्त सुब्रमण्यम सुब्बुदु से कम से कम 40 बार बात की थी। बाचा के कमरे से मिले सुसाइड नोट में भी सुब्बुदु का ज़िक्र है।